በከተማዋ የሚገኙ የጎዳና ተዳዳሪዎችን ለመደገፍ ሁሉም ዜጋ የበኩሉን ድጋፍ ሊያደርግ ይገባል-  ምክትል ከንቲባ ታከለ ኡማ
በአዲስ አበባ ከተማ የሚገኙ የጎዳና ተዳዳሪዎችን ለመደገፍ ሁሉም የከተማዋ ነዋሪዎችንና የሀገሪቱ ዜጎች የበኩላቸዉን ድጋፍ እንዲያደርጉ የአዲስ አበባ ከተማ ምክትል ከንቲባ ኢ/ር ታከለ ኡማ ጥሪ አቀርበዋል፡፡ በከተማይቱ ከ50 ሺ በላይ ታዳጊዎች፣ ሴቶችና አቅመ ደካማ የጎዳና ተዳዳሪዎች እንደሚገኙ የገለፁጹት ምክትል ከንቲባዉ የነዚህን ዜጎች ህይወት በዘላቂነት ለመቀየርና ህልማቸዉን ለማሳካት የሚያያግዙ 6 ማዕከላትም እንደሚቋቋሙ ገልፀዋል።ለመነሻ ያክልም ከተማ አስተዳደሩ 100 ሚሊየን ብር ድጋፍ አድርጓል።በቀጣይነትም የጎዳና ተዳዳሪዎችን ቁጥር ለመቀነስ ከክልሎችና ሌሎች ጉዳዩ ከሚመለከታቸዉ አካላት ጋር እንደሚሰሩም ጠቁመዋል፡፡አሁን የተጀመረዉን ፕሮግራም ለመደገፍም ታዋቂ ሰዎች፣ አርቲስቶችና ሌሎችም በቅርቡ ድጋፍ ማሰባሰቢያ ፕሮግራሞችን እንደሚያዘጋጁ ምክትል ከንቲባዉ ጠቁመዋል።ከዚሁ ጋር በተያያዘ ዜጎች የትረስት ፈንዱን መደገፍ የሚችሉበት ስረዓት የተዘረጋ ሲሆን በ6400 ላይ ኤ በማለት የአጭር መልዕክት በመላክና 1000272444726 የባንክ አካዉንት ላይ ሁሉም ዜጋ የበኩሉን ድጋፍ ማድረግ እንደሚችል ተገልጿል።